**Dolazak iz Varaždina u Duhovni centar Varaždinske biskupije na Veternici**

* Voziti cestom Varaždin - Ivanec
* Nakon Ivanca produži se samo istom cestom do Lepoglave
* U Lepoglavi se nastavi samo glavnom cestom kroz Očuru sve do Novog Golubovca
* Dolazi se u mjesto Novi Golubovec. Do tamo treba proći 2 prijelaza preko pruge, a u samom Novom Golubovcu dolazi se cestom pred zadnju željezničku postaju gdje postoji mogućnost skretanja lijevo, u samo naselje Novi Golubovec, i desno preko pruge (treći puta). Treba skrenuti desno preko pruge. (Na samom križanju, na dnu velikog znaka s puno smeđih, turističkih znakova, stoji znak "Duhovni centar Varaždinske biskupije VETERNICA". Dakle, slijediti njega)
* Uspinje se serpentinama na sam vrh i na vrhu prijevoja (kod vjetrenjače) skrenuti lijevo. (Postoje znakovi za Duhovni centar. Na velikoj tabli među ostalim znakovima)
* Vozi se cestom do kapelice Ranjenog Isusa (narod ju zove kapela Oca Boga), te se kod nje skrene desno. (Ima znak smeđe turističke signalizacije) Cesta vodi točno do Duhovnog Centra.

**i l i**

Ako slučajno na samom prijevoju ne skrenete lijevo ili **za vrijeme poledice i snježnih padalina**, možete koristiti sljedeći pravac:

* Nakon serpentina koje iz Novog Golubovca (desno preko pruge) vode na prijevoj, (do vjetrenjače), produži se samo dalje glavnom cestom i spušta se serpentinama niz brdo. Kad se dođe u samu ravnicu, skrene se lijevo prema Mihovljanu. (Postoji prometni znak)
* Za 1 kilometar dolazi se do znaka z Duhovni centar Varaždinske biskupije, koji upućuje na skretanje lijevo. Ta cesta vodi točno do samog Duhovnog centra.

*=> => ovu drugu varijantu svakako je dobro koristiti u slučaju da jako pada snijeg ili kad je led, jer po novim pravilnicima naše marljive zimske službe nisu dužne čistiti snijeg sa ceste dok nije veći od 15 cm. U ovom, dakle, slučaju bolje je voziti uz brijeg do Centra nego se spuštati niz brdo.*